На основу Решења о банкротству стечајног судије Привредног суда у Сремској Митровици Ст-14/2018 од 09.07.2018. године које је правоснажно од дана 19.07.2018. године и у складу са члановима 131., 132., 133. Закона о стечају ("Sl. glasnik RS", br. 104/2009, 99/2011 - dr. zakon, 71/2012 - odluka US, 83/2014, 113/2017) и Националним стандардом број 5 о начину и поступку уновчења имовине стечајног дужника стечајни управник стечајног дужника

**"VRC LAND" DOO u stečaju из Шимановаца**

**улица Крњешевачка бр. 76**

**ОГЛАШАВА**

**Прву продају непокретне имовине – земљиште у КО Добановци у две имовинске целине методом јавног надметања**

Предмет продаје је непокретна имовина стечајног дужника коју чини земљиште у KO Добановци, укупне површине 06ха 41а 30m2 уписане у лист непокретности 224, које је према врсти пољопривредно земљиште. Предмет продаје чине две одвојене продајне целине:

Прва продајна целина:

Парцела 5101/1 01ха 25а 94m2

Парцела 5101/2 01ха 25а 89m2

Друга продајна целина:

Парцела 5091 85а 24m2

Парцела 5092/1 02ха 95а 23m2

Парцела 5092/2 09а 00m2

Детаљнији опис предмета продаје се налази у продајној документацији.

Почетна цена на јавном надметању за прву целину износи **22.460.766,71 динара. Депозит** за учешће на јавном надметању износи  **8.984.306,68 динара**

Почетна цена на јавном надметању за другу целину износи **2.862.302,66 динара. Депозит** за учешће на јавном надметању износи  **1.144.921,06 динара**

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **30.000,00** **динара за прву целину и 15.000,00 динара за другу целину**. Профактура се може преузети сваког радног дана до 15.07.2020. године у периоду од 9:00 до 16:00 часова у просторијама канцеларије стечајног управника на адреси ул. Краља Петра I бр. 13, Сремска Митровица, уз обавезну претходну најаву на телефон 065/572-9-573.
2. уплате **депозит** на текући рачун стечајног дужника број: **325-9500600014705-70** код «Војвођанска банка» otp group Нови Сад или положе неопозиву првокласну банкарску гаранцију наплативу на први позив, најкаснијена дан одржавања продаје. Доказ о полагању депозита заједно са oбрасцем пријаве и изјавом о губитку права на враћање депозита заинтересовани купци достављају стечајном управнику најкасније на регистрацији за јавно надметање.

У случају да се као депозит положи првокласна банкарска гаранција, оригинал исте се ради провере исправности исте мора доставити стечајном управнику на увид до 15.07.2020. године, а најкасније до истека рока из претходног става на сопствену одговорност учесника о исправности банкарске гаранције. У случају да је потенцијални купац који предаје пријаву правно лице стечајном управнику се доставља и извод из регистра привредних субјеката и ОП образац, а у случају физичког лица фотокопија личне карте. У случају конзорцијума доставља се оригинал уговора о конзорцијуму и фотокопија овлашћења за заступање конзорцијума.

У случају да на јавном надметању најбољи понуђач буде купац који је депозит обезбедио банкарском гаранцијом, исти мора измирити износ депозита у року од 48 сати од дана јавног надметања, а пре потписивања купопродајног уговора, након чега ће му бити враћена гаранција;

1. потпишу изјаву о губитку права на враћање депозита. Изјава чини саставни део продајне документације.

**Јавно надметање** одржаће се дана **17.07.2020. године** **у 13:00 часова** у судници бр.17 Привредног суда у Сремској Митровици на следећој адреси: Светог Димитрија бр. 39, Сремска Митровица.

**Регистрација учесника** почиње два сата пре почетка јавног надметања а завршава се 10 минута пре почетка јавног надметања, односно у периоду од 11:00 до 12:50 часова, на истој адреси**.**

Купопродајни уговор се потписуje у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Након уплате купопродајне цене од стране Купца и доношења правоснажног решења Привредног суда у Сремској Митровици о извршеној продаји, исти стиче право на укњижбу непокретности.

Свако лице које је стекло право на учешће у складу са условима прописаним овим огласом, губи право на поврат депозита у складу са Изјавом о губитку права на враћање депозита.

Ако проглашени Купац не потпише записник, купопродајни уговор, или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за Купца се проглашава други најбољи понуђач.

Имовина се купује у виђеном стању и може се разгледати након откупа продајне документације која се најкасније може откупити до 15.07.2020. године, сваким радним даном од 10:00 до 16:00 часова уз претходну најаву на телефоне 065/572-9-573.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Стечајни управник не враћа депозит учесницима који су изгубили право на повраћај депозита.

Другом најбољем понуђачу на јавном надметању, депозит (гаранција) се враћа након поптисивања купопродајног уговора са проглашеним купцем, и након измирења уговорене цене у целости.

Порези и други трошкови се додају на постигнуту купопродајну цену.

Oвлашћено лице и контакт особа: стечајни управник Jадранка Јездић, контакт телефон: 065/572-9-573;